AIŠKINAMASIS RAŠTAS

Dėl savivaldybės nekilnojamojo turto perdavimo Molėtų menų mokyklai valdyti patikėjimo teise

1. Parengto tarybos sprendimo projekto tikslai ir uždaviniai:

Tikslas - perduoti biudžetinei įstaigai Molėtų menų mokyklai patikėjimo teise valdyti, naudoti ir disponuoti juo savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį ir šiuo metu Molėtų progimnazijos patikėjimo teise valdomą nekilnojamąjį turtą – mokyklos pastatą, esantį Molėtuose, Jaunimo g. 1.

1. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo įstatymo 12 straipsnio 2 dalis reglamentuoja, kad savivaldybių turtą patikėjimo teise valdo, naudoja ir disponuoja juo savivaldybių institucijos, įstaigos ir organizacijos. Šiuo atveju mokyklos pastatą, esantį Molėtų r. sav., Molėtų m., Jaunimo g. 1, patikėjimo teise valdo Molėtų progimnazija, kurios veiklai mokyklos pastatas nereikalingas. Todėl vadovaujantis Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, turtas perduodamas Molėtų menų mokyklai patikėjimo teise valdyti, naudoti ir disponuoti juo savivaldybės savarankiškųjų funkcijų vykdymui.

Sprendimo projektas paruoštas tam, kad turtas patikėjimo teise valdyti būtų perduotas Molėtų menų mokyklai.

1. Laukiami rezultatai:

Perduotas Molėtų menų mokyklai savivaldybės nekilnojamasis turtas bus apskaitytas įstaigos turto apskaitoje, patikėjimo teisė bus įregistruota VĮ Registrų centre, turtas bus naudojamas pagal paskirtį ir tinkamai eksploatuojamas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Perduodamas turtas – mokyklos pastatas, Molėtuose, Jaunimo g. 1, patikėjimo teise valdomas Molėtų progimnazijos. Molėtų progimnazijos direktorius 2021 m. rugsėjo 14 d. įsakymu Nr. VP-6 „Dėl savivaldybės turto pripažinimo nereikalingu Molėtų progimnazijos funkcijoms vykdyti“ pripažino mokyklos pastatą nereikalingu progimnazijos veiklai. Šiuo sprendimo projektu siūloma mokyklos pastatą perduoti patikėjimo teise Molėtų menų mokyklai savivaldybės funkcijoms vykdyti.